
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 148
                                                           din 28 septembrie 2017
       privind casarea şi scoaterea din inventarul Bibliotecii Municipale ,,Zaharia Boiu” Sighişoara 
a cărţilor deteriorate şi inutilizabile
             Consiliul Local al Municipiului Sighişoara, întrunit în şedinţă ordinară,   
 Luând act de proiectul de hotărâre şi referatul de aprobare al Primarului municipiului Sighișoara, în calitate de iniţiator, înregistrat cu nr. 18.793/12.07.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere procesul – verbal de casare nr. 36 din data de 12.07.2017, al Comisiei de casare carte deteriorată și inutilizabilă din patrimoniul Bibliotecii Municipale ”Zaharia Boiu” Sighișoara, prin care s-a propus casarea și scoaterea din inventarul Bibliotecii Municipale ”Zaharia Boiu” Sighișoara, a cărților deteriorate și inutilizabile;

Având în vedere prevederile Legii contabilității nr. 82/1991, republicată, cu modificările și completările ulterioare și a reglementărilor contabile aplicabile;

Având în vedere prevederile Normelor privind organizarea și efectuarea inventarierii elementelor de natura activelor, datoriilor și capitalurilor proprii, aprobate prin Ordinul Ministerului Finanțelor Publice nr. 2861/2009;

Având în vedere prevederile Legii nr. 334/2002 privind bibliotecile, republicată, cu modificările și completările ulterioare;

Având în vedere Raportul de specialitate, înregistrat cu nr. 18.794/12.07.2017 al Bibliotecii Municipale ”Zaharia Boiu” Sighișoara, prin care se propune casarea şi scoaterea din inventarul Bibliotecii Municipale ,,Zaharia Boiu” Sighişoara a cărţilor deteriorate şi inutilizabile, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „a” și „d”, (6) lit. „a” pct. 4, art. 45 (3), art. 115 (1) lit. „b” și a art. 122 din Legea nr. 215/2001, Legea administraţiei publice locale, republicată, cu completările şi modificările ulterioare,
         H O T Ă R Ă Ș T E:
Art. 1.  Se aprobă casarea și scoaterea din inventarul Bibliotecii Municipale ,,Zaharia Boiu” Sighişoara a unui număr de 1945 cărți deteriorate și inutilizabile, în valoare de 3.893,90 lei, conform anexei, care face parte integrantă din prezenta hotărâre.

Art. 2. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Biroul Buget, Contabilitate, Salarizare - Direcţia Economică și Biblioteca Municipală ”Zaharia Boiu” din cadrul Municipiului Sighişoara.

Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Biroul Buget, Contabilitate, Salarizare - Direcţia Economică;

  2 ex. Biblioteca Municipală ”Zaharia Boiu” Sighişoara.
  9 ex. 
B.A.

